b'\n_START_ARTICLE_\nVelferdsfunksjon\n_START_PARAGRAPH_\nVelferdsfunksjoner brukes i velferds\xc3\xb8konomi (en gren av samfunns\xc3\xb8konomi) for \xc3\xa5 beskrive den totale nytten til alle individene i samfunnet. Velferdsfunksjonen bygger gjerne p\xc3\xa5 individenes nyttefunksjoner. Velferdsfunksjonen m\xc3\xa5 v\xc3\xa6re konstruert slik at hvis samfunnet foretrekker situasjon A fremfor situasjon B, m\xc3\xa5 verdien til velferdsfunksjonen v\xc3\xa6re h\xc3\xb8yere for A enn for B. Velferdsfunksjoner kan dermed benyttes til \xc3\xa5 si noe om et tiltak i \xc3\xb8konomien f\xc3\xb8rer til st\xc3\xb8rre velferd i samfunnet. Det er imidlertid ikke \xc3\xa9n riktig m\xc3\xa5te \xc3\xa5 konstruere en velferdsfunksjon p\xc3\xa5, og Arrows umulighetsteorem viser at det ikke er mulig \xc3\xa5 finne en samfunnspreferanse som oppfyller en del sentrale kriterier bare ved \xc3\xa5 legge sammen preferansene til alle individene i samfunnet._NEWLINE_Velferdsfunksjoner kan benyttes i nytte-kostnadsanalyser, men grunnet metodiske problemer blir det gjerne benyttet en enklere tiln\xc3\xa6rming.'